paragraph_text: Mikulėnas je karijeru počeo u omladinskom pogonu Žalgiris Vilniusa da bi se 1990. pridružio seniorskom sastavu. Igrač je s klubom do 1997. osvojio dva naslova litavskog prvaka (1991. i 1992.) te četiri kupa (1991., 1993., 1994. i 1997.). Nakon toga Mikulėnas odlazi u Poljsku gdje potpisuje za varšavsku Poloniju. Poslije dvije sezone u klubu, Mikulėnasa kupuje tadašnja Croatia Zagreb. Nakon neuspjeha u Zagrebu, igrač se vraća u Poljsku gdje nastavlja igrati za Poloniju s kojom 2000. osvaja dvostruku krunu (nacionalno prvenstvo i kup).